24 martie

24 martie este a 83-a zi a calendarului gregorian și ziua a 84-a în anii bisecți. Mai sunt 282 de zile până la sfârșitul anului.

Evenimente 

 1199: Regele Richard I al Angliei este rănit de o arbaletă în timp ce lupta în Franța; acest lucru va duce la moartea sa pe 6 aprilie.
 1562: Diaconul Coresi a început, la Brașov, tipărirea unui Tetraevanghel slavon. Lucrarea facea parte dintr-o serie mai amplă, de peste 15 volume.
 1603: Iacob al VI-lea al Scoției este proclamat rege Iacob I al Angliei și Irlandei, la moartea Elisabetei I.
 1714: În urma conflictului dintre Constantin Brâncoveanu și boierii Cantacuzini, domnul, reclamat la Poartă, este mazilit. Fiul stolnicului Constantin Cantacuzino, Ștefan, capătă domnia.
 1721: Johann Sebastian Bach dedică șase concerte lui Christian Ludwig, margraf de Brandenburg-Schwedt, astăzi numite Concertele brandenburgice, BWV 1046-1051.
 1818: Gheorghe Lazăr a fost numit „dascăl" de aritmetică, geometrie și geografie la Școala de la „Sfântul Sava", unde a inaugurat cursurile în limba română.
 1874: Înființarea Agenției diplomatice române la Petersburg.
 1882: Robert Koch, medic și microbiolog german, a anunțat descoperirea mycobacterium tuberculosis bacteria responsabilă pentru tuberculoză.
 1949: Filmul „Hamlet", regizat de Laurence Olivier, a fost prima peliculă britanică ce a câstigat un premiu Oscar.
 1965: Funcția de președinte al Consiliului de Stat al României a revenit lui Chivu Stoica, în urma decesului lui Gheorghe Gheorghiu-Dej.
 1973: Trupa rock Pink Floyd lansează albumul Dark Side of the Moon.
 1990: A luat ființă Serviciul Român de Informații.
 1999: Războiul din Kosovo: NATO a început atacurile asupra Iugoslaviei fără aprobarea Consiliului de Securitate al Națiunilor Unite (UNSC), fiind prima dată când NATO atacă o țară suverană.
 2001: A avut loc redeschiderea oficială a Galeriei de Artă Românească Modernă din cadrul Muzeului Național de Artă al României.
 2015: Zborul 9525 al Germanwings aflat pe ruta Barcelona, Spania – Düsseldorf, Germania cu 150 de persoane la bord se prăbușește într-o regiune muntoasă a Alpilor în apropiere de Digne-les-Bains, în sudul Franței. Două zile mai târziu, după cercetarea cutiei negre, procurorii francezi declară că dovezile susțin concluzia că Andreas Lubitz, copilotul german, a prăbușit în mod deliberat avionul.
 2020: Jocurile Olimpice de la Tokyo au fost amânate pentru 2021 ca răspuns la pandemia de coronavirus.

Nașteri 
 1494: Georgius Agricola, om de știință considerat părintele mineralogiei (d. 1555)
 1628: Sophie Amalie de Brunswick-Lüneburg, regină a Danemarcei și Norvegiei (d. 1685)
 1820: Edmond Becquerel, fizician francez (d. 1891)
 1832: José Casado del Alisal, pictor spaniol (d. 1886)
 1837: Prințul Filip, Conte de Flandra, fiu al regelui Leopold I al Belgiei (d. 1891)
 1874: Harry Houdini (Erich Weiss), celebru iluzionist american; a rămas celebru în lumea magicienilor pentru abilitatea cu care reușea să evadeze din spații închise (d. 1926)
 1885: Dimitrie Cuclin, compozitor, filosof, folclorist român (d. 1978)
 1891: Serghei Vavilov, fizician sovietic (d. 1951)
 1897: Gottfried, Prinț de Hohenlohe-Langenburg (d. 1960)
 1897: Leon Rozpendowski, pictor polonez (d. 1972)
 1909: Richard Wurmbrand, misionar creștin român de etnie evreiască, stabilit în Statele Unite ale Americii (d. 2001)
 1911: Joseph Barbera, animator, regizor, scenarist și producător de filme de animație american de origine siciliană  (d. 2006)

 1922: Constantin Ionete, economist român, membru de onoare (1993) al Academiei Române (d. 2011)
 1925: Dinu Ianculescu, poet și actor român. Stabilit din 1985 în Germania (d. 2017)
 1926: Dario Fo, dramaturg, actor și scenograf italian; Premiul Nobel pentru literatură pe anul 1997 (d. 2016) 
 1930: Steve McQueen, actor american (d. 1980)
 1938: Teodor Moraru, pictor român (d. 2011)
 1938: István Ágh (cel tânăr), scriitor, poet, estetician și traducător maghiar
 1949: Constantin Zărnescu, prozator român
 1953: Louie Anderson, regizor, comediant și actor american de origini scandinave (d. 2022)
 1957: Patricia Millardet, actriță franceză (d. 2020)
 1968: Laurențiu Mironescu, politician român
 1969: Ilir Meta, politician albanez, președintele Albaniei
 1970: Lara Flynn Boyle, actriță americană
 1971: Albrecht Behmel, istoric, scriitor german
 1973: Jim Parsons, actor american
 1977: Jessica Chastain, actriță și producătoare americană de film 
 1978: Cheloo, cântăreț de muzică hip-hop (Paraziții)
 1984: Ifeanyi Emeghara, fotbalist nigerian
 1984: Amna, cântăreață română
 1993: Myōi Mina, cântăreață japoneză

Decese 
 809: Harun al-Rashid, calif (n. 763)
 1455: Papa Nicolae al V-lea (n. 1397)
 1603: Elisabeta I a Angliei (n. 1533)
 1654: Samuel Scheidt, compozitor german (n. 1587)
 1776: John Harrison, ceasornicar englez (n. 1693)
 1834: Alexius Frederic Christian, Duce de Anhalt-Bernburg (n. 1767)
 1869: Antoine Henri Jomini, general francez (n. 1779)
 1882: Henry Wadsworth Longfellow, poet american (n. 1807)
 1885: Alfred Enneper, matematician german (n. 1830)
 1888: Théodore Frère, pictor francez (n. 1814)
 1905: Jules Verne, scriitor francez (n. 1828)
 1909: John Millington Synge, dramaturg irlandez (n. 1871)
 1911: Nicolae Densușianu, istoric și folclorist, membru al Academiei Române (n. 1846)

 1926: Sizzo, Prinț de Schwarzburg (n. 1860)
 1940: Édouard Branly, inventator și medic francez (n. 1844)
 1946: Alexandr Alehin, mare maestru internațional rus de șah și campion mondial (n. 1892)
 1948: Nikolai Berdiaev, filozof rus (n. 1874)
 1953: Mary de Teck, regină a Regatului Unit (n. 1867)
 1976: Bernard Law Montgomery, ofițer britanic
 1978: Tudorel Popa, actor român (n. 1925)
 1980: Óscar Romero, arhiepiscop de San Salvador, opozant al dictaturii militare, ucis în timpul unei slujbe religioase (n. 1917)
 2000: Ion Miclea, artist fotograf român (n. 1931)
 2002: César Milstein, om de știință argentinian, laureat Nobel (n. 1927)
 2005: Vasile Spătărelu, compozitor și profesor român (n. 1938)
 2008: Richard Widmark, actor american de teatru și film (n. 1914)
 2009: Péter Jecza, sculptor român (n. 1939)
 2016: Johan Cruyff, fotbalist și antrenor olandez (n. 1947)
 2016: Garry Shandling, actor american (n. 1949)
 2018: Lys Assia, cântăreață elvețiană, prima câștigătoare a Eurovisionului (n. 1924)
 2013: Mariana Drăgescu, aviatoare română, membră a Escadrilei Albe (n. 1912)
 2015: Oleg Bryjak, bariton kazah (n. 1960)
 2018: Rim Banna, artistă de origine palestiniană (n. 1966)
 2020: Albert Uderzo, desenator și scenarist de benzi desenate francez, creatorul benzii desenate Asterix, alături de René Goscinny (n. 1927)
 2022: John Andrews, arhitect australiano - canadian (n. 1933)
 2022: Reza Baraheni, scriitor, poet, critic și om politic iranian (n. 1935)

Sărbători 

 Ziua Mondială a Tuberculozei (OMS)

Note

 
! 24
! 03 24